ગુજરાત પાસિંગની એક ઈન્ડિકા કાર આવતાં પોલીસે તેને રોકી હતી. પોલીસે કારમાં તપાસ કરતાં ૨૨૧ દારૂની બોટલ કિંમત રૂ.૯૫,૦૦૦ની મળી આવી હતી. પોલીસને રાજસ્થાનની એક નંબર પ્લેટ પણ મળી હતી. કારમાં બેઠેલા ત્રણ શખસની પૂછપરછ કરતાં તેમના નામ રામસિંહ શંભુસિંહ રાજપૂત (રહે. અદવાસ, ઉદયપુર, રાજસ્થાન), નાથુ નારણદાસ કલાલ (રહે. અદવાસ, રાજસ્થાન) મહેન્દ્રસિંહ લક્ષ્મણસિંહ સિસોદિયા (રહે. અદકલિયા, ઉદયપુર, રાજસ્થાન) અને ખુમાનસિંહ ભેરુસિંંહ સિસોદિયા (રહે. અદવાસ, રાજસ્થાન) હોવાનું જણાવ્યું હતું. આરોપીઓની પૂછપરછ કરતાં રાજસ્થાનના અદવાસ ખાતે રહેતા દેવેન્દ્રસિંહ શંભુસિંહ સિસોદિયા પાસેથી દારૂ લઈને જગદીશ પૂજારી ઉર્ફે જે.પી.ને આપવાના હતા. પોલીસે આરોપીઓની ધરપકડ કરી વોન્ટેડ આરોપીઓને ઝડપવા તજવીજ હાથ ધરી છે.